નુડલ્સ માત્ર બે મીનીટમાં બને છે. એક અંદાજ મુજબ બીલ ગેટ્સ બે મીનીટમાં લગભગ પચ્ચીસ લાખ રૂપિયા કમાય છે. એવી અફવા બજારમાં ચાલે છે કે આઇપીએલમાં કરોડોમાં વેચાયેલા અમુક ક્રિકેટરો નુડલ રંધાય એટલી વારમાં આઉટ થઈ જાય છે એ કારણે નુડલ્સ બનાવતી કંપની એમને કંપનીના બ્રાંડ એમ્બેસેડર બનાવવા તલનુડલ છે. એક મજાક એવી ચાલે છે કે પત્ની નુડલ નથી કે એ બે મીનીટમાં તૈયાર થઈ જાય, માટે ખોટી કીકો મારવી કે ખાવી નહિ. અમે માનીએ છીએ કે પત્નીને નુડલ સાથે સરખાવવી જ હોય તો નુડલનાં ગૂંચવાડા તરફ નજર દોડાવવી જોઈએ.